बेलन नदी
बेलन नदी (Belan River) भारत के उत्तर प्रदेश राज्य में बहने वाली एक नदी है। यह तमसा नदी (टोंस नदी) की उपनदी है, जो स्वयं गंगा नदी की उपनदी है। यह उत्तर प्रदेश के सोनभद्र ज़िले के पश्चिमी भाग में उत्पन्न होती है, फिर मिर्ज़ापुर ज़िले और प्रयागराज ज़िले के दक्षिणी भाग में बहती है। प्रयागराज ज़िले में इसका विलय टोंस नदी (तमसा नदी) में हो जाता है। बेलन और टोंस का संगम, देवघाट नामक स्थान से कुछ दूरी पर, राष्ट्रीय राजमार्ग 27 के पास होता है, जहाँ यह मार्ग टोंस नदी को पार करता है। बेलन नदी पर प्रसिद्ध मुक्खा दरी नामक जलप्रपात है।